ආණමඩුව ජයසූරිය පාසලේ ඉල්ලීම ඉටුකර දෙනවා  ජනපති
ආණමඩුව ජයසූරිය මහා විද්යාලයේ සිසු දරු දැරියෝ පසුගියදා ජනාධිපති කාර්යාලයේ දී ජනාධිපති රනිල් වික්රමසිංහ මහතා හමුවී සුහද කතාබහකට එක් වූහ ඉතා කාර්ය බහුල තත්ත්වයක වුවද එම දරුවන් මඟහැර නොගිය ජනාධිපතිවරයා ඔවුන්ගේ අධ්යාපන කටයුතු පිළිබඳ විමසා බැලූ අතර තම විද්යාලයේ අඩු පාඩු කිහිපයක් පිළිබඳව සිසුහු එහිදී ජනාධිපතිවරයාව දැනුවත් කළහ පාසල සඳහා පානීය ජල පහසුකම් සපයන ජල මූලය දැඩි කිවුලෙන් යුත් බැවින් දැනට නාවික හමුදාව විසින් ඉදිකරනු ලබන RO Plant පද්ධතිය කඩිනමින් ඉදිකර දෙන ලෙස මෙහිදී සිසුන් කළ ඉල්ලීම පිළිබඳ අවධානය යොමුකළ ජනාධිපති රනිල් වික්රමසිංහ මහතා ඒ සඳහා අවශ්ය කටයුතු කඩිනමින් ඉටුකර දෙන ලෙස නිලධාරීන්ට උපදෙස් දුන්නේය එසේම විද්යාලය සඳහා පහසුකම් සහිත සුහුරු පංති කාමරයක් ලබා ගැනීම පරිගණක ලබා ගැනීම සහ සෞන්දර්ය අංශය සඳහා ගොඩනැඟිල්ලක අවශ්යතාව පිළිබඳවද සිසුන් කළ ඉල්ලීම් ඉටු කරදෙන බවට ජනාධිපතිවරයා සහතික විය වනඅලි තර්ජන හා දුෂ්කරතා මැද තම අධ්යාපන කටයුතු කරගෙන යන ආණමඩුව ජයසූරිය මහා විද්යාලයේ සිසු දරුවන්ගේ විශිෂ්ටතා අගය කළ ජනාධිපතිවරයා ඔවුන්ගේ ඉදිරි අධ්යාපන කටයුතු වෙනුවෙන්ද සිය ආශිර්වාදය පළ කළේය මේ අතර සිසු දරුවන් ජනාධිපති කාර්ය මණ්ඩල ප්රධානී හා ජාතික ආරක්ෂාව පිළිබඳ ජනාධිපති ජ්යෙෂ්ඨ උපදේශක සාගල රත්නායක මහතා මෙන්ම ජනාධිපති ලේකම් සමන් ඒකනායක මහතාද හමු වී සුහද කතාබහක නිරත විය ජනාධිපතිවරයා ලබාදුන් උපදෙස් අනුව පාසලේ ඉදිරි සංවර්ධන කටයුතු ක්රියාත්මක කිරීම මෙන්ම සිසුගේ ක්රීඩා සහ කලා හැකියාවන් ඔප් නංවාගැනීම වෙනුවෙන් ක්රියාත්මක කළ හැකි වැඩසටහන් පිළිබඳව ද එහිදී අවධානය යොමුවිය ආණමඩුව ජයසූරිය මහා විද්යාලයේ විදුහල්පති ලක්ෂ්මන් අබේසිංහ මහතා සහ ගුරුවරුන් හා දෙමාපියන් කිහිප දෙනකුද මෙම අවස්ථාවට එක්ව සිටියහ